Diari Oficial de la Generalitat Valenciana


Sumari del DOGV 4560, del 06-08-2003 (2003/8459)

Notificació de la proposta de resolució de l'expedient 1/2002, a LAR Asesoría Técnica de Seguros.
-------------------------------------------------------------------------------------------------

### Dades del document

Número de DOGV
:   4560

Data del DOGV
:   06-08-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/8459


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació de la proposta de resolució de l'expedient 1/2002, a LAR Asesoría Técnica de Seguros. [2003/8459]
  
Davant de la impossibilitat d'efectuar la notificació directament a la interessada, s'ha intentat sense efecte d'acord amb el que disposa l'article 59.4 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i als efectes previstos en el dit article, per mitjà del present edicte es notifica a l'entitat que a continuació es ressenya la Proposta de Resolució formulada el 21 de maig del 2003 en el procediment que així mateix s'indica.
  
Expedient: Sancionador 1/2002
  
Empresa: LAR Asesoría Técnica de Seguros, SL
  
Domicili c/ Mestre Luis Mayans núm. 6, 10a - València
  
Vistes les actuacions practicades en l'expedient de referència s'emet la següent
  
Proposta de resolució
  
En data 27 de març del 2003 es va iniciar, amb el número 1/2002, expedient sancionador contra LAR Asesoría Técnica de Seguros, SL, per una presumpta falta administrativa recollida en l'article 26. 2, o) de la Llei 9/1992, de 30 d'abril, de Mediació en Assegurances Privades.
  
El mencionat procediment va ser notificat a la interessada el 10 d'abril de 2002, i se li va concedir un termini de quinze dies per a formular totes les al·legacions que estimara convenients.
  
En data 18 d'abril de 2002, formula la interessada escrit d'al·legacions que no desvirtuen de cap manera els fets objecte de denúncia.
  
De la prova documental que es troba a l'expedient apareix que la denunciada va percebre durant els anys 2000 i 2001 determinades quantitats de les Comunitats de Propietaris dels edificis carrer Porta del Mar núm. 6, carrer Humanista Mariner núm. 5, avinguda de Blasco Ibáñez núm. 125-126 i plaça d'Hondures núm. 26 que li van ser lliurades per estes com a pagament de la prima d'assegurances multirisc de les mencionades comunitats, així com del senyor Manuel Calahorro García la quantitat de 720,20 € per al pagament de la prima d'una assegurança de vehicle automòbil, marca BMW, model TDS, matricula 2052-KSN, presumptament contractats amb l'entitat Lepanto, SA, i Centre Assegurador. No obstant això, la denunciada no ha formalitzat el dit contracte d'assegurança, s'ha apropiat de les quantitats lliurades i ha deixat sense cobertura els denunciants, sense que després s'haja produït reembors de la quantitat.
  
Tot això acredita l'existència d'una infracció administrativa qualificada com molt greu, prevista en l'article 26.2,o) de la Llei 9 de 1992, de 30 d'abril, de Mediació en Assegurances Privades.
  
Vist el que disposa l'article 18 del Reial Decret 1.398/93, de 4 d'agost, del Procediment per a l'Exercici de la Potestat Sancionadora de les Administracions Públiques i la resta de normativa de general aplicació, es proposa:
  
Considerar la denunciada LAR Asesoría Técnica de Seguros, SL, com autora d'una infracció administrativa molt greu, prevista en l'article 26.2,o) de la Llei 9/1992, de 30 d'abril, de Mediació en Assegurances Privades i que se li impose la sanció de revocació de l'autorització administrativa concedida per a l'exercici de l'activitat de corredoria d'assegurances amb cancel·lació de la seua inscripció en el Registre, d'acord amb el que disposa l'article 27.1,c) del mencionat cos legal.
  
Segons el que disposa l'article 19 del Reial Decret 1.398/93, de 4 d'agost, pel qual s'aprova el Reglament per a l'Exercici de la Potestat Sancionadora, es concedix a la interessada un termini de quinze dies per a formular les al·legacions que estime pertinents, així mateix podrà obtindre còpia dels documents que es troben a l'expedient.